Nova Objava koju je primila Bertha Dudde

Objava Br. 0586 - 0636

Molimo vas obratite posebnu pažnju na činjenicu da su Božje Riječi koje su nam upućene ne-denominacijske.

Sadržaj ove publikacije ni u kom slučaju ne namjerava privući članove bilo koje Kršćanske vjerske pripadnosti, niti regrutirati članove u bilo koju drugu vjersku pripadnost.

Njena jedina svrha je učiniti današnju Božju Riječ... dostupnom svim ljudima.

Između 1937. i 1965., Berthi Dudde je bilo dozvoljeno na dnevnoj bazi primati i zabilježiti 9030 pojedinačnih Objava.

Objavljivanje Objava je omogućeno zahvaljujući aktivnoj podršci mnogih prijatelja Božje Nove Objave.

Neka ova Božja Riječ postane blagoslov mnogim ljudima. (Također vidi B.D. br. 4015)

Razdjeljivanje Objava je vrlo poželjno. Moraju se prosljeđivati jedino cjelovite i nepromijenjene Objave. (Također vidi B.D. br. 8899)

‘Tko ima Moje Zapovjedi i čuva ih, taj Me ljubi... i Ja ću ljubiti njega i njemu se očitovati...’ Ivan 14,21

Izdavač, Hans-Willi Schmitz

http://www.bertha-dudde.org/hr

Bertha Dudde – Autobiografija

Na zahtjev mnogih prijatelja, Bertha Dudde je 1953. napisala sljedeću biografiju:

Objave ‘Unutarnje Riječi’ dobijam i zapisujem od dana 15. Lipnja 1937. godine. Da bih ispunila želje mnogih svojih prijatelja, ja ću vam dati opis svoga zemaljskog života, kratko objašnjenje o onome što sam na duhovan način primila, kao i moje vlastite osjećaje o svemu tomu.

Rođena sam 1. Travnja 1891. godine u Liegnitzu u Šleziji, današnja Poljska, kao druga kći jednog umjetničkog slikara. Djetinjstvo sam proživjela skladno u svom roditeljskom domu uz svojih šest sestara. Egzistencijalne nevolje sam upoznala vrlo rano. Mojim roditeljima je trebao novac tako da sam svoju sklonost šivanju iskoristila ne bih li bila od koristi svojoj obitelji. No i pored toga, roditelji su imali novčanih problema, a time i brige, tako da sam se sve do nedavno trudila pomoći svojoj obitelji.

Moji roditelji su bili različitih vjeroispovijesti. Otac je bio protestant, a majka katolkinja. Mi djeca smo bili odgajani u katoličkoj vjeri, ali na nas nitko nije vršio pritisak ili nas pak prisiljavao da slijedimo crkvene običaje, tako da je kasnije svatko od nas mogao sam za sebe i u potpunoj slobodi odlučivati o svojoj vjerskoj pripadnosti.

Ja osobno sam bila religiozna, ali doktrinu katoličkog sustava nisam mogla prihvatiti, iako sam poštivala crkvu. Jednostavno nisam mogla na van zastupati nešto što moja unutrašnja savjest nije prihvaćala s potpunim uvjerenjem. Tako sam prestala odlaziti u crkvu, od propovijedi sam čula samo malo, i nisam imala nikakvo poznavanje Biblije. Nisam čitala nikakvu religijsku ili pak naučnu literaturu i nisam se priključila nekoj drugoj grupi ili religijskoj sekti.

Tko poznaje katolički oblik vjere, zna u kakve sve nevolje zapadne čovjek sa svojom savjesti ako je se želi osloboditi. Ja također od toga nisam bila pošteđena. Ali u meni je ostalo pitanje: što i gdje je ono što je ispravno (ili ‘što je Istina, i gdje je čovjek može pronaći?’).

Često bih, dok sam molila Molitvu Gospodnju (‘Oče Naš’), preklinjala Gospoda da mi dozvoli pronaći Njegovo kraljevstvo. Ova molitva se ispunila 15. lipnja 1937. godine. Molila sam se tiho i osluškivala svoju unutrašnjost – bila sam skroz mirna – u takvom stanju sam se često nalazila, jer me za vrijeme toga uvijek obuzimao čudesan mir, i misli koje su mi pritom dolazile – u predjelu srca, ne u glavi –pružale su mi utjehu i davale snagu.

Još nisam znala da su mi te misli bile ´dane´, sve dok u jednom čudnom snu nisam doživjela nešto, što se kasnije ispostavilo kao Istina, što me ponukalo zapisivati te `misli’.

Tako mi je jednog određenog dana, dok sam osluškivala svoju unutrašnjost, jasno i glasno došao niz riječi, koje sam zapisala. To je bila prva poruka koju sam zapisala i ona je započinjala ovako: ‘U početku bijaše Riječ! Te Deum (početna riječ himne ‘Te Deum laudamus’, tj. ‘Tebe Bože slavimo’) Stvoritelju Neba i Zemlje!’

A onda su se pojavile sumnje: ‘Jesi li to sama od sebe napisala?’ – Ukratko, hrvala sam se, molila se i vodila mnoge unutarnje borbe, ali uvijek su riječi iznova nadolazile poput rijeke, poput velikog toka mudrosti pred kojim sam drhtala. – A onda me Sam Bog oslobodio sumnji, On mi je odgovorio i prepoznala sam Njega u Njegovoj Riječi kao našeg Oca. Moja vjera je rasla, sumnje su postajale sve manje, a ja sam primala i zapisivala svakodnevno.

Sadržaj zapisanog je prelazio moje znanje. Izrazi, koje nisam nikad čula, ili pak o njima čitala, čudni pojmovi na stranom jeziku, naučni pojmovi kao i upute nezaustavljivo su mi pritjecali. A povrh svega, ljubavne izjave Oca Nebeskog kakve još nikad nisam čula, a koje, na kraju krajeva, daju utočište i objašnjavaju sva pitanja o našim životima i smislu našeg postojanja.

Te ‘Riječi’ mi dolaze na sljedeći način: nakon unutarnje molitve i kratke koncentracije, osluškujem prema unutra. Tamo se tada javljaju jasno izražene misli, a riječi, jedna po jedna, jasno teku – uvijek tri ili četiri odjednom, slično radijskom priopćenju ili meteorološkom izvještaju, i to polako tako da s lakoćom mogu pratiti i zapisivati jedan dio rečenice za drugim.

Riječi zapisujem stenografski, kao po diktatu, bez da mislima ili konstruktivno sudjelujem u tome. Pritom nisam ni u kakvom stanju transa; osim toga, ja ne oblikujem rečenice, nego mi riječi na izvjestan način priskaču, bez da za vrijeme pisanja obuhvaćam značenje zapisanog.

Danima poslije toga, ili čak tjednima, taj stenogram prenosim u čisti zapis, bez da ga prije toga pročitam, riječ po riječ, bez mijenjanja ili ´poboljšavanja´ jednog jedinog sloga, a ni u kojem slučaju ne obrađujući smisao rečenog niti ga stilizirajući. Trajanje jednog takvog diktata iznosi oko pola sata. Izričito bih naglasila da taj proces ne nastaje kao proizvod bilo kakvog pritiska, tj. prisile, niti se događa u ekstatičnom stanju. Sve se to događa trezveno i jednostavno, bez ikakvog uzbuđenja ili utjecaja moje vlastite volje. U bilo koje doba mogu prekinuti Objavu te je nakon deset sati ili dana usred prekinute rečenice jednostavno nastaviti. Bez da sam ranije mi dano pročitala, Objava mi ponovno biva tečno diktirana u pero.

Volja mi je, dakle, oslobođena od bilo kakve prisile – ono što ja želim, je služiti Bogu i činiti ono što Njegova Sveta Volja zahtijeva od mene.

Mogu u svoj Istini izjaviti da sam do ove Istine bila ‘vođena’, i da su mi pojmovi u potpunosti bili i morali biti strani. Tek godinama poslije pronašla sam potvrdu onog što sam primila, kada sam upoznala zapise štajerskog mistika Jakoba Lorbera. Nemoguće je pojmiti moju radost tijekom čitanja velikih Lorberovih djela, ‘Velikog Ivanovog Evanđelja’ i ‘Isusovog djetinjstva’. Tek tada sam doznala da je i drugim ljudima bila dana Riječ Gospodnja, da je Bog, Gospod, u svim razdobljima pričao Svojoj djeci i da će i ubuduće nastaviti pričati, jer beskrajna Očeva Ljubav i milost ni ne može drugačije.

U Lorberovim zapisima otkrila sam isto ono što je i meni bilo dano. Često nisam razumjela Riječ koja bi mi došla, međutim, Nebeski Otac mi je u Svojoj Ljubavi davao i objašnjenja. Bilo je i čudesnih događaja, koje je pojedinačno sada nemoguće navesti, ali koji svjedoče o nezamislivoj poniznosti i Očinskoj blagosti.

U nedostatku sveukupnog obrazovanja, uvijek sam se smatrala neispisanom stranicom. Nedostatak novca i vremena sprječavali su me da čitam dobre knjige kao i da posjećujem predavanja. Znala sam samo za naporan rad od ranog jutra do kasno uvečer. I pored toga sam svakodnevno primala slasne obroke duhovnog dobra, bez da sam uopće znala za koga sam to primala.

Baš moje nepoznavanje Biblije i katoličke doktrine mi je omogućilo da prihvatim Riječ Odozgor bez ikakva otpora. Moje iskustvo me uči da je ozbiljan katolik ili protestant, čije je znanje ukorijenjeno u dogmatskim teorijama, previše vezan za njihovu dogmu da bi prihvatio i prigrlio Božanske Objave bez otpora.

Međutim, ipak postoje naučnici na više fakulteta koji s pojačanim zanimanjem najozbiljnije raspravljaju o ovim Božanskim Učenjima. Ne samo da ih interesiraju neoboriva objašnjenja nastanka materije kao i njenog mogućeg razlaganja, već i nastanak pogrešnih učenja i raznih religijskih sustava i vjeroispovijesti.

U porukama koje sam primila pokazano je u čemu se sastoje te pogreške, i od svih se zahtijeva skretanje pozornosti na svako od tih pogrešnih učenja, kad god se za to pruži prilika.

Ali, svakome je ostavljeno na slobodu da prihvati ili pak ne prihvati u svoje srce Gospodnju Riječ. Ali onome koji je razumio Duh tih Očevih Riječi, a ne djeluje u skladu s njima, taj samo povećava razmak između sebe i našeg Oca Nebeskog. Kada ne slijedi riječi opomene Ljubavi, on se time neizbježno postavlja pod zakon. A u istoj toj mjeri, u kojoj ne bude poštovao Božje zapovijedi Ljubavi, izgubit će i Božju Milost.

Božjom milošću se ljudima iznova daje Evanđelje, i prilično ozbiljno im je skrenuta pozornost na svrhu i cilj ljudskog postojanja. Jer milostiva Ljubav Božja želi spasiti sve one koji se još mogu spasiti prije nego što dođe preokret – a on sigurno dolazi! Vrijeme koje su svi vidovnjaci i proroci svih vremena najavljivali – Posljednje vrijeme – sada je ovdje!

Prema mojim zapisima, Gospod ne pravi razliku među Svojom djecom – ‘Priđite Mi svi’ (Matej 11:28) – glasi Njegov poziv. Blago onome koji sluša Njegove Riječi i koji Ga slijedi. Bog ljubi Svoju djecu, On ih sve želi usrećiti – pa čak i ako ona ne žele znati išta o Njemu.

Zapisano: 22. 11. 1953

Potpisano: Bertha Dudde

Bertha Dudde je smjela napustiti svoju zemaljsku ljusku 18. Rujna 1965. da bi se vratila u Očevu nebesku kuću.

Sadržaj

0592 - BOŽJI DUH....

0607 - SURADNICI GOSPODARA.... PREDUVJETI.... ODABRANI LJUDI....

0608 - ISTINSKI UČENICI I NJIHOVA SUDBINA.... PJEŠČANA PUSTINJA.... IZVOR I VRELO ŽIVOTA....

0610 - NEPOPRAVLJIVI... PROKLETSTVO MAMONA... LJUBAV...

0611 - ZEMALJSKO ODREĐENJE (NAMJENA, SVRHA, SMISAO).... DUHOVNI DOŽIVLJAJ.... MOLITVA I VOLJNOST....

0616 - RIJEČ BOŽJA.... TIJELO I KRV....

0618 - ODBIJANJE I PRIHVAĆANJE DUHOVNE ISTINE....

0623 - MOLITVA U IME ISUSA.... VIĐENJE U SNU.... LJUBAV I MUDROST....

0625 - FORMALNA VJERA.... KRIVO BOGOSLUŽJE....

0627 - MOLITVA.... ZAZOVITE ME U NEVOLJI....

0628 - RIJEČ BOŽJA KAO POMOĆ PROTIV ISKUŠENJA....

0634 - DAN SUDA.... SUDBINA DOBRIH I ZLIH U ONOSTRANOM....

0635 - OČEVE RIJEČI... ZAJEDNIČKO DJELOVANJE... BOŽJI RATNICI...

BOŽJI DUH ....

B.D. 0592 from 23. rujan 1938, taken from Book No. 13

Tako je bio vođen duh, da je on usred svih opasnosti pronašao put do Boga .... On se nije mogao oduprijeti Njegovoj Božanskoj snazi, i ostao je u vlasti Onoga, Koji mu je dao život. Ipak, kako je neizrecivo teško riješiti se demona, koji svoju moć također okušavaju na njemu .... Kako mora biti aktivan Božji Duh, i bez prekida tražiti sjedinjenje s dušom. A ovo to više, što više je čovjek kao takav svjestan cilja. Koliko je često njegova ustrajnost okrenuta baš suprotnom nastojanju, nego što je sjedinjenje s Bogom. Onda se duša kreće krivim putem, dok god se ona nalazi u duhovnoj nevolji. Jer, nasilna intervencija Božanske moći nikada ne bi izazvala (pokrenula)) Ljubav prema Bogu .... Čovjek sam mora pronaći (put)) k Bogu, i onda Njemu htjeti služiti u Ljubavi. Tako svaki duhovni proizvod .... svaka poduka ostvaruje pronalaženje sebe u Božanskoj Ljubavi, i sada se bez otpora odvija nanovo-rođenje Duha, i sada se srce otvara svemu duhovnome, te čovjek prima nebesku milost, i sada brine još jedino za svoju dušu. Stoga pustite jedino Ocu da brine, tako kako On opskrbljuje Svoja stvorenja, i samo uključite u svoju molitvu sve koje vi ljubite .... Mislite na moć Najvišega, i odbacite sve sumnje. Oni koji se spuste k vama kroz plavetnilo etera, imaju veliku snagu, i zahvaljujući ovoj snazi oni djeluju u Božjem smislu, i ne ostavljaju nepokušanim ništa što duši služi za spoznaju. Probno će mnogi biti ostavljeni na Zemlji, kako bi se vidljivo očitovali, a koji putevi su njima naloženi, vi ne možete izmjeriti .... samo će posvuda biti svjetlo, tamo gdje se uspostavi njihovo djelovanje, i srca će biti zapaljena u Ljubavi .... Tada znajte da je njihov zadatak izvanredan .... Susretnite ih sa dobrom voljom, pustite se podučiti, i poslušajte svaku riječ koja vam je dana. Jer, ako vas treba ispuniti Božji Duh, vi Mu morate osigurati pristup u vaše srce.

AMEN

Prijevodima rukovodi Lorens Novosel

SURADNICI GOSPODARA .... PREDUVJETI .... ODABRANI LJUDI ....

B.D. 0607 from 8. listopad 1938, taken from Book No. 13

Tko uvijek žeđa za Istinom, njemu Spasitelj daje riječi vječnog života. Čisto srce i prijemčiva duša su preduvjet za to da bi se u unutrašnjosti te riječi mogle čuti. Tako da sva osjetila moraju biti usmjerena na Boga, pa će se razmišljanje zemaljskog djeteta tako produhoviti da se onda Duh Božji može objaviti, te iz te veze Božjeg Duha i duševnog života čovjeka može nići ogromna korist. Uvijek je samo pitanje vremena da li čovjek iz tih objava želi izvući najdublju mudrost ili se zadovoljava sa manje .... Rad na samom sebi uvećava i sposobnost za prijem. Čvrsta volja i duboka vjera isto tako su nužne da bi se moglo prodrti u dubine Božanske Mudrosti.

Tako da se cijelo biće čovjeka mora podvrći polaganoj preobrazbi, želi li on kao suradnik Gospodara već na Zemlji biti aktivan, od Njega naučavan i uveden u svu Istinu. Tako da je potrebna samo prava izdržljivost da bi se postigli najveći uspjesi, jer svaki rad zaslužuje biti nagrađen. A blagoslov koji se na zemaljsko dijete izlijeva iz takvog rada, neizrecivo je veliki. Rijetki su oni koji će moći vršiti takvu jednu službu, budući da će to što nije opipljivo uvijek nanovo činiti da zapinju i oni se zato tom poslu ne predaju s punim povjerenjem. Naravno da se onda ni ne može očekivati da prvi pokušaji daju visoke rezultate, nego se čovjek mora vježbati u marljivom radu, u strpljenju i istrajnosti, želi li Gospodaru biti vjeran suradnik te primiti nebesku nagradu.

Sva nastojanja da se drugim putem dospije do takvih rezultata biti će bezuspješna, jer podrazumijeva se da onaj tko želi prodrti u tajne Božanske Ljubavi sebe mora potpuno podrediti vječnom Božanstvu i time ispuniti sve njemu postavljene uvjete kao Božju volju .... Tko ispunjava volju Gospodara biti će obdaren Milošću preko svake mjere već na Zemlji, i ta Milost čovjeku će biti dana tako da će osjećati duboku povezanost s Božanskim Stvoriteljem i nalaziti će se u vidnom blagoslovu. Na Zemlji je u svako doba bilo ljudi koji su se nalazili u najintimnijem odnosu s Bogom, i oni su uvijek od Boga bili učinjeni prepoznatljivima putem neobičnog djelovanja tako da je Njegova Milost vidno dolazila do izražaja.

No ti ljudi najčešće su se nalazili izvan crkve, tj. izvan onoga što su si ljudi sagradili u krivoj spoznaji. Oni su u dubini srca našli put do Boga i u najdubljoj povezanosti sa Božanskim Spasiteljem svoj život skroz stavili u Božju Volju, i njima se Gospodar otkrivao i dao im krunu života već na Zemlji. U većini slučajeva to su bili ispovjeditelji čiste Riječi Božje, no prezirali su sve izvanjsko, svaku raskoš i samoljublje, tako da su usred dvoličnosti i laži pronašli pravi put do Boga i stoga su i putem izvanrednog dokaza Milosti neprestano bili snaženi ....

(prekid)

Prijevodima rukovodi Lorens Novosel

ISTINSKI UČENICI I NJIHOVA SUDBINA .... PJEŠČANA PUSTINJA .... IZVOR I VRELO ŽIVOTA ....

B.D. 0608 from 8. listopad 1938, taken from Book No. 13

Ipak, u svako doba je ovim Mojim istinskim učenicima suprotstavljen otpor od onih koji su Me zanijekali, od ljudi koji su htjeli uništiti Moje učenje. Tolika kriva predstavljanja Mojega učenja, dovela su do toga da se duh (poimanje, namjera, osjećaj) čovječanstva otklonio od njega, pa nisu bili saslušani Moji istinski učenici, koji su im uistinu mogli ponuditi zlato umjesto kamenja. Gdje je drskost ljudi otišla tako daleko, da je čak i Moje Ime bilo korišteno kao plašt za pokrivanje lažnih doktrina (obmanjujućih učenja), tamo se potom nije moglo održati ni čisto učenje, budući je temelj postao ruševan, a ono što je sada bilo izgrađeno ljudskom ruku, nije moglo nikada više tražiti Moj blagoslov. Ali, mirno i marljivo, s vjerom i srcem koje Ljubi, Moji istinski učenici propovijedali su kršćanstvo .... a tko je prihvatio ovo učenje, ušao je u Moje kraljevstvo .... Djelu, koje sada nastaje pod tvojom rukom, iznova je temelj Moja volja, da čovječanstvu učini dostupnim Izvor života. Stranputice koje vas odvode s pravog puta, vodit će vas u najpjeskovitiju pustinju, gdje je vaša sudbina goruća žeđ, iscrpljenost i mučna smrt .... No, vi se smijete okrijepiti i osvježiti na Mojemu Izvoru .... Onda ćete bez napora nastaviti pravim putem, sve dok vi ne uđete na vrata vječnog života. Stoga, obratite pažnju na znakove .... obratite pažnju na one koji vam pokazuju put do Vrela života, i ne ostajte u pješčanoj pustinji, kad vam je Izvor .... Čista Božja Riječ .... tako blizu. Vama ljudima će uvijek opetovano biti obznanjeno da ste vi Božja stvorenja .... onda Me prepoznajte kao vašeg Oca, tako da vas Ja mogu opskrbiti, tako da i vi postanete i ostanete Moji istinski učenici u svoj vječnosti.

AMEN

Prijevodima rukovodi Lorens Novosel

NEPOPRAVLJIVI... PROKLETSTVO MAMONA... LJUBAV...

B.D. 0610 from 9. listopad 1938, taken from Book No. 13

Moja najsvetija volja je da od sada samo jedno Ime vlada svjetovnim kraljevstvom... nijedna svjetovna moć se ne treba moći uznositi da ima moć nad Zemljom i njenim stanovnicima, budući će Moja Ljubav sve pomoći. Jedino gdje je poriv nadolje toliko jak da je Moja Ljubav odbačena, tamo tama treba zadržati svoju žetvu, jer ovi nisu vrijedni sažaljenja, budući preziru Moju ruku koja ih želi spasiti iz ponora pakla. Svaki otpor treba se slomiti kroz svemoć Moje Ljubavi, i samo bića uistinu demonskog stava, preziru ovu Ljubav. Ono što je nepopravljivo, mora snositi posljedice ukrućenog duha (uma), i ostati vječno prognano od Mene. Vidite mamona i njegovu opasnost... On truje čovječanstvo, a ovo sebe predaje u ruke zla, i ništa ga ne može otuda spasiti osim Ljubavi. Čim se ljubavno srce približi jednoj takvoj izgubljenoj duši i posveti joj se, umanjuje moć zla, i duboka Ljubav preotima ovu dušu iz tame. I stoga jedino Ljubav može biti pravi Pomagač u takvoj nevolji, jedino Ljubav je neodoljiva moć, koja preotima duše protivniku, i vodi ih svjetlu... A ova moć je tako snažna, da će pobijediti svu moć zla. Gdje god je vaše oružje Ljubav, vi ste pobjednici protiv neprijatelja, i gdje vas Moja Ljubav zove kao ratnike, ustat će vojska, tako snažna i moćna, da će neprijatelj zadrhtati, da je u njegovim redovima uzdrmano povjerenje i slomljena moć. Jer, čak i ako je mržnja jaka, Ljubav je mnogo moćnija... Gdje mržnja razara, Ljubav izgrađuje (podiže, obnavlja)... gdje mržnja nanosi rane, Ljubav je iscjeljujuća snaga... a gdje Božje kraljevstvo treba biti uništeno od mržnje neprijatelja, tamo će ga Ljubav izgraditi i učvrstiti, podučiti i proširiti Božju Riječ... Ljubav će žrtvovati, tamo gdje mržnja izjeda, ona neće poznavati nikakav drugi cilj, nego da služi Bogu. I tako će Ljubav sve nadvladati, budući je snaga iz Boga. Što intimnije (prisnije, dublje, iskrenije) vi Mene ljubite, to snažnije vas Ja želim prožeti... Ja želim sve privući Meni, tako da svijet sa svojim težnjama bude uništen, i neprijatelj svjetla, gurnut u krajnju tamu, neće moći naškoditi onima koji mu još nisu potpuno potpali. Jer, njima Ja želim doći u susret s Mojom Ljubavi, i ako Me prepoznaju, oni će Me voljno slijediti i umaći zamkama protivnika... Jer, nitko se ne suprotstavlja snazi Moje Ljubavi... i ova Ljubav traje vječno, i ne pušta da propadne nijedno od Mojih bića, koja u sebi sklanjaju tek najmanju iskru Božjega Duha... Moja Ljubav ih zahvaća (grabi), i privlači ih Meni... A Ja želim sve duše izbaviti od moći zla, budući Moja Ljubav ne želi da za vječnost bude izgubljeno ono što je jednom bilo svjetlo vječnoga Svjetla.

AMEN

Prijevodima rukovodi Lorens Novosel

ZEMALJSKO ODREĐENJE (NAMJENA, SVRHA, SMISAO) .... DUHOVNI DOŽIVLJAJ .... MOLITVA I VOLJNOST ....

B.D. 0611 from 10. listopad 1938, taken from Book No. 13

Čovjek na Zemlji ima samo jedno određenje, a ono je tako važno, da čovjek ne smije postati nemaran nego živjeti samo za to što je u skladu s tim određenjem. Ništa što se nalazi u području duhovnoga nije nevažno, jer samo putem duhovnog doživljaja on može postići ono radi čega je na Zemlji. Ulazak u zemaljsko, potpuno odvojeno od duhovnog, mora ga tek potaći na potragu, a duh iz Boga, koji je nastanjen u njemu, neprestano će ga i poticati na to da se duhovno aktivira, no čovjek mora snagom svoje slobodne volje dati svoju suglasnost, tek tada se duh može osloboditi iz njegove ovojnice i ići ka svom posljednjem cilju, sjedinjenju s Bogom.

A to je stvarni zemaljski posao čovjeka, da on, iako vezan za materiju, dobrovoljno odriješi tu vezu i umjesto toga traži najužu vezu s Božjim Duhom .... kao što se nekoć duh odriješio od njegovog Stvoritelja, u želji da vlada i svu moć povuče na sebe, tako sada u svoj poniznosti i Ljubavi prema Ocu svemira treba biti prevaljen isti taj put .... Duša treba pronaći put natrag u Očinsku Kuću, i stoga joj je dan život na Zemlji. A snaga čovjeka je premala za moći izvršiti takav jedan zadatak, jer ono što dušu okružuje i drži zarobljenom isto tako je jedna sila, koja se suprotstavlja Božanskoj sili.

Tako da kao pomoć mora biti zazvana Božanska sila, kako bi darovala snagu u borbi protiv neprijateljske sile. A ona potom u neiscrpnoj mjeri pritječe zemaljskom djetetu. Zato je molitva nebeskom Ocu prvo i najvažnije, bez čega vi nikako ne možete pronaći put prema gore. To je oružje u borbi, vaša snaga i sila. I služite li se marljivo molitvom, nikada ni ne možete podleći, jer tad vam se nude i sva druga pomoćna sredstva .... biti će vam skrenuta pažnja na to kako lako i brzo se možete osloboditi od te sile koja vas još drži vezanima. Vi samo trebate uvijek moliti i htjeti, pa će vam pomoć biti tako očigledno pružena time što ćete biti upućeni na vaš zadatak i na put kojim možete dospjeti do vječne domovine.

Jedino duhovnom u vama mora biti poklonjena pažnja a svom voljom mora se uzeti odmak od materije, užitaka i mamljenja svijeta, tako čovjek ispunjava svoje istinsko određenje na Zemlji i može postići beskrajno veliko i važno .... ponovno sjedinjenje s Božjim Duhom, od Kojeg se u krivoj spoznaji odvojio. Pa nek' vam bude na upozorenje to da nikada ne zaboravite molitvu, nego se svaki dan i svaki sat u duhu obraćajte vašem Ocu, kako bi vas On opskrbio snagom i milošću da možete ispuniti vaše određenje na Zemlji ....

AMEN

Prijevodima rukovodi Lorens Novosel

RIJEČ BOŽJA .... TIJELO I KRV ....

B.D. 0616 from 12. listopad 1938, taken from Book No. 13

Primi u srce sve što ti je ponuđeno, onda će to zaista u punini preći u tebe, osnažiti tvoju volju i dokinuti svaku sumnju. Jer, u skladu je s voljom Gospoda, da se duhovnu hranu primi u svoj poniznosti, ali da sa najvećim žarom i najpotpunijom predanošću bude prihvaćena, i tako nađe pristup u ljudsko srce. Tako će se također dostaviti i sva snaga .... duhovna hrana će biti sasvim osnažujuća ishrana, kroz koju će zemaljsko dijete postati podobno za život u vječnosti. Tjelesno zdravlje pospješuje onaj tko stalno tijelu dostavlja hranu i piće u pravoj mjeri .... Ali duši je zdrava i korisna hrana uvijek jedino Božja Riječ .... ona je istodobno hrana i piće, ona je Tijelo i Krv Gospoda Isusa Krista Osobno. „Tko jede Moje Tijelo i pije Moju Krv, ima vječni život ....“, tako osnaženi Božjom Riječju, vi ne možete nikada potpasti smrti duše, nego ćete živjeti u vječnosti. A ako vam je Gospod ovo obećao, vi se ne trebate bojati tjelesne smrti, budući duša, koja je uzela svoju hranu iz Božje Riječi, samo napušta svoj tjelesni omotač, kako bi ušla u vječni mir. Stoga ne uzmičite preplašeno pred smrću tijela, budući je ova za vas samo ulazak u vječno blaženstvo. Ako vam je dakle Božja Riječ ponuđena u neiskvarenom obliku, onda vam Gospod Osobno pruža pravu hranu, koju vaša duša treba, i tako jedino na vama leži da dar s neba od vas u punom smislu bude prihvaćen kao Tijelo i Krv Gospoda Isusa Krista .... da vi ne žudite jedino slušati Božju Riječ, nego da ju vršite i živite prema njoj .... onda će iz toga poteći sva snaga i svaki blagoslov, i vi ćete uistinu jesti Njegovo Tijelo i piti Njegovu Krv, i tako imati vječni život.

AMEN

Prijevodima rukovodi Lorens Novosel

ODBIJANJE I PRIHVAĆANJE DUHOVNE ISTINE ....

B.D. 0618 from 13. listopad 1938, taken from Book No. 13

Sva sila je uzaludna, ako se slobodna volja opire prihvaćanju onoga što vam darujem, no u neposrednoj blizini onoga koji se opire često je duhovna pomoć, koja u čovjeku stimulira potrebu za Istinom i ne da mu da se smiri. Motivi za odbijanje nisu uvijek relativni. Takve prilike često mogu biti propuštene iz bojazni da se ne postane žrtvom krivog učenja. Tamo se onda čovjek nalazi u borbi sam sa sobom ....

On onda treba jedino popustiti unutarnjem upiranju srca, koje je utjecaj dobrih duhovnih bića koja čovjeka žele potpomoći na svaki način. No uvijek se upliće i razum, a njemu se puno rađe poklanja pažnja nego glasu srca. Dakako da ljudi trebaju provjeravati tako da mogu razlučiti dobro od lošega, no kako da prosudi onaj koji ne provjerava nego odmah odbija .... i biti će da se mnogi nalaze u tom stavu da učenja ljudi odmah prihvaćaju a riječi koje Gospodar odozgor šalje odbijaju .... (prekid)

Prijevodima rukovodi Lorens Novosel

MOLITVA U IME ISUSA .... VIĐENJE U SNU .... LJUBAV I MUDROST ....

B.D. 0623 from 16. listopad 1938, taken from Book No. 13

'Što god zatražite u Moje ime, bit će vam dano ....' Na taj način Sam vam Ja Osobno dao jamstvo da ćete primiti ono što vam je potrebno na Zemlji, i svaka molitva će vam biti uslišena, kada služi spasenju vaše duše .... Otuda će i Moja Ljubav vječno biti s vama, koji preklinjete ovu Moju Ljubav. A, ako sada vjerujete da vam je kroz zazivanje Mojega imena osigurana svaka pomoć, zbog čega vi onda još strahujete? Vidi, Moje drago dijete .... ako vi vjerujete u Mene, sigurna vam je svaka pomoć, jer Ja ne napuštam i neću napustiti Moje, koji su bespomoćni u strahu i brizi. A koliko radije ću udovoljiti prizivanju koje se odnosi na spasenje duše jednog zemaljskog djeteta! Pripremili ste Mi prebivalište u vašim srcima, a gdje Ja boravim, protjerana je patnja i nevolja. Dozvolite Mi samo da uvijek brinem za vas, sačuvajte Mi samo vaše srce čistim i povjerite Mi se, onda će se svaka žalost pretvoriti u radost, i vi ćete Mi se stalno približavati već na Zemlji, i jednom u onostranom. A sada slušaj što ti najavljuje tvoj Spasitelj:

Sunčanim stazama treba tvoj duh proći jedne noći, kada se tvoja duša odvoji od svog tjelesnog omotača, i patnje zemaljskog vremena budu zaboravljene pred prizorom neočekivane slave u onostranome. Na taj način ćeš biti upoznata s duhovnom sferom u svrhu sazrijevanja tvoje duše, tako da u potpunosti možeš obavljati aktivnost na Zemlji u najdubljem uvjerenju (osvjedočenju), jer Moji radnici moraju biti iznimno čvrsti u vjeri, ako se žele oduprijeti protivljenjima .... moraju narasti u Ljubavi za Mene, jer ova Ljubav će im dati snagu u borbi za Moje ime. Sama mudrost bez Ljubavi, bila bi mrtva riječ, ali ti trebaš biti u Ljubavi i u mudrosti, i kroz tebe će mnogi primiti i slijediti Božje učenje. Ova Ljubav će povući za sobom živu vjeru, jer tko Me ljubi cijelim srcem, on i vjeruje u Mene, a tko ima vjeru, u Mojoj je milosti, i tako raspoznaje Duh Božji onaj tko hoda u Mojoj milosti, jer više ne prianja uz svijet, nego živi u Meni i sa Mnom, i Ja ga pratim na svim putevima. Takvom zemaljskom djetetu neobičan je prizor nebeske slave .... on vidi, a ipak to ne shvaća .... njegovo oko opaža svjetlo i misli da to ne može izdržati, a njegove usne oblikuju samo molitvu zahvalnicu, a pogled Spasitelja pun Ljubavi i blagosti, usmjeren je ovom zemaljskom djetetu, i čežnja u njegovom srcu raste u beskraj .... Ali, ono se mora vratiti na Zemlju i iznova napustiti Zemlju snova, jer zemaljski zadatak još nije u potpunosti ispunjen .... ali snaga je povećana, vjera učvršćena i Ljubav zapaljena do najvišeg sjaja .... Volja za služenjem je najsvetija nakana zemaljskog djeteta .... on se u potpunosti predaje Božanskom Spasitelju, jer ga je Moja Ljubav obuzela svom snagom .... Onda ćeš obavljati svoj zadatak u najblaženijem zanosu (ushićenosti), i bit ćeš Mi vjerni sluga i navjestitelj Moje Riječi .... A Moja Ljubav će te blagosloviti.

AMEN

Prijevodima rukovodi Lorens Novosel

FORMALNA VJERA .... KRIVO BOGOSLUŽJE ....

B.D. 0625 from 17. listopad 1938, taken from Book No. 13

Obrati pažnju na riječi koje ti danas dolaze .... Tvoje misli tako se često kreću u pravcu Neba i stoga te mnogo sigurnije vode prema gore nego bilo koje zemaljsko dijete koje doduše rado sluša Kristovo učenje ali potom ne ulazi u kontemplaciju toga što je čulo. Ljudi ne znaju da su u neizmjernom bogatstvu ako slušaju Riječ Božju i žive po Njoj .... Oni su doduše upoznati s tim učenjima, no dublji smisao oni ne hvataju, pošto ih čuje samo uho, a srce se ne trudi razumjeti ih. Tako da vjera na van izgleda besprijekorno, no iznutra je čovjek prazan i šupalj, i Riječ Božja u ljudskome srcu ne nalazi odjek.

A takvim ljudima nije dano da prosuđuju .... Oni vjeruju da su duboko upućeni, ali u srcu ne nose ni najmanje mudrosti, a jedino od tamo i može doći svo razumijevanje Božanskog učenja. Ako se čovjek želi prepustiti Riječi Božjoj, onda je prvi preduvjet za to da sve u njemu utihne da bi srce moglo primiti .... tj. da samim ljudima vanjski primamljive stvari nisu povod za to da misli okreću od Riječi Božje. Jedino će tamo gdje se čovjek zadubljuje u Božansko učenje srce biti pozorno, i jedino tamo se može očekivati puno razumijevanje darova odozgor.

Ništa čovjeku nije štetnije od priznavanja vjere na van. To čini da čovjek postaje trom, jer on je onda toliko svjestan svoje bitnosti i svog ispunjavanja obaveze, da nikakvo stremljenje ne dolazi u obzir, i onda čovjek vječno ostaje na istom stupnju, jer Riječ Božja odzvanja bez da ju je srce čulo, pa takvo jedno zemaljsko dijete na sebi ni ne može iskusiti blagoslove duboke, žive vjere .... Njemu će spoznaja biti jako daleka .... i .... pošto on sam po sebi ne stremi tome da se približi Božanskoj Istini .... neće ni moći zabilježiti ikakav duhovni napredak .... I što je najgore, živjeti će u uvjerenju da je potpuno zadovoljio svoju obavezu.

Stoga je lakše navesti na pravi put nevjernika nego čovjeka koji zadovoljava sve crkvene forme, jer ovaj je na krivom putu no u krivoj ili nedovoljnoj spoznaji na njemu (tom putu) najčešće i ostaje .... uvjeren je da je on osobno na ispravnom tragu .... Vjeruje da služi Bogu, no njegovo Bogoslužje je površno .... Ono nema nikakve dubine i stoga je samo formalna vjera, koja u sebi ne nosi Božanske blagoslove .... A tim ljudima se Moje Riječi neće činiti prihvatljivima, pošto one traže veće odustajanje od samoga sebe, i snažno srce koje je se voljno žrtvovati .... I stoga će im sva mudrost ostati skrivena, sve dok ih vlastita volja ne potakne na to da se okrenu na unutra...

AMEN

Prijevodima rukovodi Lorens Novosel

MOLITVA .... ZAZOVITE ME U NEVOLJI ....

B.D. 0627 from 18. listopad 1938, taken from Book No. 13

Povjerenje u Očevu pomoć učiniti će da sve u životu lako podnesete, jer svu patnju šalje vam Gospodar i Spasitelj kako biste došli k Njemu .... No ako iz patnje u zaslijepljenosti izađete samo otvrdnuli i ogorčeni, onda se vi sami lišavate sve pomoći odozgor. U svako doba se možete sklanjati u molitvu i time imati najveće pouzdanje da ćete biti uslišeni, jer što god da vam je suđeno .... nije tako loše da nebeski Otac to ne bi mogao preokrenuti u blagoslov. Oni koji se u poniznosti obraćaju nebeskom Ocu, nikada ne mole uzalud ....

No svi vi snagu molitve koristite premalo .... Vi se prvo morate naći u velikoj nevolji, prije nego li se Gospodaru obratite za pomoć. A ipak, svaki dan, svaki čas bi vam trebao donositi blagoslov ....vi ne trebate poduzimati ništa bez da ste izmolili blagoslov Božji .... vi se u patnji i radosti trebate obraćati Gore .... Vi snagu molitve trebate koristiti neprestano, jer vaša duša neprestano treba pomoć, kako bi još u zemaljskom životu postigla cilj. A i inače vam nedostaje snaga .... sami, bez molitve vi možete jako malo, no kako vam blagoslov molitve stoji na raspolaganju, onda istu i koristite po mogućnosti, zaklinjite za pomoć u nevolji, za čistoću srca, molite za Milost, za čvrstoću vjere, za energičnost u Ljubavi prema bližnjemu .... Molite od sveg srca, da vam Gospodar pokloni Svoju Ljubav i Svojom skrbi vas pazi zauvijek.

Možete moliti bez prestanka .... kad molite za spas vaše duše, naći ćete uslišenje, jer kad spoznajete što vam nedostaje, svaka moljena podrška biti će vam pružena. “Molite i biti će vam dano ....” (Matej 7:7), kaže Gospodar. On od vas traži da Mu se obratite u nevolji .... Tako da, slijedite taj poziv i vadite blaga, koja vam Gospodar obećava .... Jedino ne budite žrtva samoj form(alnost)i .... jer Otac nikada ne uslišava one koji samo usnama od Njega ištu pomoć .... a čija srca su udaljena. A kad vam molitva ne bude uslišena, istražujte što niste učinili ispravno .... da li se molitva izdigla iz dubine srca ili je ona došla samo sa usana i stoga nije dospjela do Očevog uha .... istražujte, da li ste molili za zemaljsko, što vam Otac želi uskratiti iz očinskog uvida i mudrosti ....

I pazite uvijek na to da vašu volju podređujete volji Gospodara u svakoj molitvi .... Jer Otac zna što vam je na dobro i što vam je potrebno za spas (dobrobit) duše .... On će vam dati na ispravan način, no nikada vam On neće iz krive očinske ljubavi omogućiti nešto što je samo na štetu duše. Stoga se podlažite Njegovoj volji i vjerujte, da vam On uvijek daje onako kako to služi i koristi vašoj duši .... I ako Ga u zemaljskoj nevolji zazivate s vjerom, Njegova pomoć neće izostati .... Da se ispuni Njegova Riječ: 'Zazovite Me u nevolji, i Ja ću vas uslišiti ....' (Psalam 91:15).

AMEN

Prijevodima rukovodi Lorens Novosel

RIJEČ BOŽJA KAO POMOĆ PROTIV ISKUŠENJA ....

B.D. 0628 from 19. listopad 1938, taken from Book No. 13

Vidite, Moje Riječi trebaju vam biti utjeha u svakom trenutku. Kao što vas uvijek okružim kad ste u nevolji, tako su i Moje Riječi uvijek svjedoci Moje Ljubavi, a ako to prihvatite u svoje srce, pritjecati će vam snaga protiv svih iskušenja tijela i duše. Stajanje na vratima života uvijek će rezultirati mnogim iskušenjima, jer se svugdje zlo bori protiv dobra. Ali zemljano dijete nikada nije prepušteno samo sebi, vrlo lako pronalazi obilje pomoći kako bi se suprotstavilo svakom zlu.

Pogledaj, dijete moje, Ljubav, strpljenje i krotkost imaju u sebi tako veliku snagu da svaku opasnost mogu lako isključiti. Tko god ima na umu da se svijet može osvojiti samo samokontrolom, sve će manje biti u iskušenju buniti se i time sebi nauditi. Volja i sposobnost su dvije različite stvari, ali ono što čovjek ozbiljno želi to će i moći jer snaga će doći odozgor, ako je to dobro  .... ali podršku će naći i odozdol tamo gdje je njegova volja usmjerena prema zlu. Zbog toga je čovjeku dostupno svako izražavanje snage i samo je njegova volja ta koja se u svojoj snazi više ili manje tim silama koristi. Zbog toga ste i u stanju postići nevjerojatne stvari samo ako je vaša volja jaka. I ovom ćete voljom također moći nadvladati sve prepreke ....

I kako bi vam se uvijek iznova moglo ukazivati na ono što biste trebali, a što ne biste trebali, zadubljujte se u Moju Riječ i s njom će vam pritjecati sva snaga i uvjerenje. Jer Moje Riječi su Riječi vječnog života (Ivan 6:68) .... tko ih ima više neće gladovati niti žeđati .... neće osjećati slabost u sebi .... niti će ikad biti obeshrabren .... zadubi se u Moju Riječ, ako se želiš oduprijeti svakoj kušnji i biti siguran da vam Otac nebeski pruža svaku pomoć, jer Njegova je volja da vas neoštećene izvede iz cijelog kaosa života, i dovede k Sebi i Svom vječnom Domu ....

AMEN

Prijevodima rukovodi Lorens Novosel

DAN SUDA .... SUDBINA DOBRIH I ZLIH U ONOSTRANOM ....

B.D. 0634 from 22. listopad 1938, taken from Book No. 13

Na Sudnji Dan, vi ćete stajati na vratima raja i žudjeti ulazak, a bit će suđeno živima i mrtvima. Tko je bio pun Života i vjere bit će primljen u kraljevstvo slave, ali jao onima koji su mrtvi .... kojima nedostaje vjere, i koji su time u izopačenosti sebe učinili nedostojnima nebeskog raja. Oni neće pronaći prihvat, nego će biti bačeni u najdublju tamu. Njima je Gospodar na Zemlji dao i suviše uputa, kako bi oni mogli pronaći put natrag k Njemu, ali Njegove Riječi su ostale nesaslušane, i svojoj vlastitoj nevjeri su oni još pridodali i krivnju nevjere drugih, dok su im nastojali uništiti svu vjeru, i radovali se što su postigli svoj cilj. O jao njima .... Sunovratiti vlastitu dušu u propast (ponor) je neizrecivo tužno i loše, no biti sudionik u prokletstvu (osudi) bližnjih, odnosno njihovih duša, neodgovorno je, i od Božanskog Osvetnika će biti pokriveno s Njegovim gnjevom već ovdje na Zemlji i u onostranom. Radovat će se slavi oni koji su našli Boga .... koji Mu vjerno služe i sjedinili su se s Božanskim Duhom Oca. Njima će sjati najjasnije svjetlo u onostranom i očekivat će ih vječne radosti, jer je Očeva Ljubav neizmjerna, i priprema im sve nebeske naslade. I tako će pravedna naknada (nagrada) biti dodijeljena u vječnosti, pravedni će živjeti u Gospodaru, a iz blizine Gospodara će biti odbačeni svi koji su postupali protiv Njegovih Zapovjedi, i Njega nisu htjeli priznati za Stvoritelja i Oca. A ta udaljenost od Oca će njima biti najveća muka; jer će im biti oduzeto sve svjetlo, i njihov udio je najdublja tama. Količina njihove manjkavosti će ih tlačiti i stvoriti bolno stanje žaljenja (pokajanja), i oni će se pobuniti protiv neumoljive moći koja ih drži u sponama. No, sada je zadatak tih dobrih duhova iz Boga, da započnu svoj iskupljujući rad na njima, i da kroz svoju neumornu Ljubav i ove duše privedu svjetlu. Neizrecivo dugotrajan (mučan) je takav početak, i otpori svake vrste se suprotstavljaju Ljubav-nim duhovnim bićima. Tko prepozna i pokaje se, nije nepovratno izgubljen, te iako pod bolnom patnjom, ipak polagano dolazi uvis. Ali, mržnja i poroci često punom voljom blokiraju put koji bi mogao voditi iz vječne tame k svjetlu. Tamo je onda još uvijek stanje najvećeg jada. Takve duše moraju neopisivo dugo vremena prolaziti kroz vatru svojih strasti, dok ne bude prihvaćeno njima uvijek iznova okrenuto milosrđe .... No, u tome mogu proći vječnosti .... A u istim vječnostima Božjoj djeci sja Božanska Ljubav. Oni su sjedinjeni s Vječnim Božanstvom, Praizvorom svih bića ....

AMEN

Prijevodima rukovodi Lorens Novosel

OČEVE RIJEČI... ZAJEDNIČKO DJELOVANJE... BOŽJI RATNICI...

B.D. 0635 from 22. listopad 1938, taken from Book No. 13

Gdje se srca ljudi nađu u zajedničkom djelovanju za Ime Gospodara Isusa Krista, tamo će jasno doći do izražaja blagoslov Spasitelja, budući je čisto Kristovo učenje vezivno sredstvo svih onih koji daju čast Bogu... Tko slijedi ovo učenje, uistinu je u srce prihvatio Riječi Gospodara, a snaga ovih Riječi je tako silna, da će se prepoznati oni koji žive u Njegovom učenju. A Gospodar svakome dodjeljuje njegov zadatak, On poznaje Svoje ovčice, koje su Mu vjerne, i On ne pušta nijednu da se izgubi. I tako Njemu nipošto nije svejedno, da li one nalaze put k Njemu ili ne... On njima ususret šalje Svoje glasnike i kroz ove im daje Ljubavne upute. Ako ste vi sada pronašli da vi želite biti Moje sluge na Zemlji, onda nastojte djelovati zajedno i dovesti k Meni sve ove ovčice... Vaša snaga neće biti neznatna, kada je vaše nastojanje za Njegovo Ime... Vi ćete biti opremljeni svim darovima koji su vam potrebni za ovu službu, budući Ja želim da se vi ne poljuljate... Ja želim da vaša vjera bude snažna i čvrsta, i da Me vi iz sveg srca ljubite. Onda ću Ja Osobno biti vaš stalni Pratilac, i vaše riječi će biti izrečene iz Mene... Jer, Ja sam usred Mojih, ako Me oni samo žele prepoznati. Ja njima dajem znakove Mojega prisustva, i želim Se ispoljiti svima onima koji Me ljube, tako da temelji budu poduprti, iz kojih će onda proizaći svaka poduka. Stoga se i vi međusobno podupirite, prihvatite Moju Riječ, i tako ostanite uvijek u Gospodaru... Uvijek je odlučujući istinski osjećaj, a gdje vi Mene prepoznate kroz Moju Riječ, tamo nemojte dugo oklijevati, nego sebe pouzdano predajte ovoj Riječi. Ta Riječ u sebi sklanja snagu i dotiče ljudsko srce... Tko sada osjeća da Ja sada njemu govorim, on zna da Me je čuo, a Ja Sam sam mu položio ovaj osjećaj u srce, jer Me on traži. Ja želim biti od sviju pronađen, i želim biti njihov Prijatelj i Brat... Ja također želim sve dijeliti s njime, radost i patnju, i želim jedino njegovo najbolje za vrijeme i vječnost... Međutim, njegovo srce mora biti Meni okrenuto, on mora sa svom Ljubavlju Mene žuditi, on se svakoga dana i svakoga časa mora boriti kako bi se sjedinio sa Mnom, on mora imati volju da postane istinsko Božje dijete... A Ja ću ga opskrbiti svom snagom... Ja ću mudro upravljati njegov duh (osjećaj, namjere, svijest), štitit ću njegove riječi, i okretat ću njegove misli prema ispravnom... I tako ću Sebi steći vjerne ratnike na Zemlji... koji će svi nositi Moje Ime na štitu, i snagom Moje Riječi se boriti protiv neprijatelja. I mir će ući u njihova srca... Svjesnost da se bore za Mene, učinit će ih neustrašivima, i omogućit će im da odvažno pogledaju u oči svakoj opasnosti, i tako ću Ja njih osnažiti u duhu, da će oni Moju Riječ proglašavati ljudima na ovoj Zemlji, i oni će uvijek biti poučeni odozgor... A Moj će ih blagoslov bez prestanka namirivati... i oni će u neumornoj aktivnosti vršiti Moju volju, za što im Ja dajem Moju milost sada i za sva vremena.

AMEN

Prijevodima rukovodi Lorens Novosel